rejauldu/bengali-wikipedia huggingface dataset:
ব্রায়ান ডেভিড জোসেফসন (জন্ম: ৪ঠা জানুয়ারি, ১৯৪০) ওয়েল্‌শের পদার্থবিজ্ঞানী। মাত্র ২২ বছর বয়সে স্নাতক শ্রেণীর ছাত্র থাকার সময় তিনি জোসেফসন ক্রিয়া আবিষ্কার করেন যার জন্য তাকে ১৯৭৩ সালে পদার্থবিজ্ঞানে নোবেল পুরস্কার দেয়া হয়। তার সাথে যৌথভাবে এই পুরস্কার পেয়েছিলেন লিও এসাকি এবং ইভার ইয়্যাভার। ২০০৭ সাল থেকে তিনি কেমব্রিজ বিশ্ববিদ্যালয়ের অবসরপ্রাপ্ত অধ্যাপক হিসেবে কর্মরত আছেন। এখানে তিনি ঘনীভূত পদার্থ গবেষণা গ্রুপের অধীনে মন-পদার্থ একীকরণ প্রকল্পে কাজ করেন।   তথ্যসূত্র    বহিঃসংযোগ   Brian Josephson's home page - Mind-Matter Unification project  Josephson, Brian D. Biography by Britannica  "Brian Josephson Eight Years Later" by Philip Anderson, Physics Today, November 1970. Anderson's account (he taught the graduate course in solid-state/many-body theory in which Josephson was a student) of Josephson's discovery.  বিষয়শ্রেণী:১৯৪০-এ জন্ম বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ট্রিনিটি কলেজ, কেমব্রিজের অনুষদ বিষয়শ্রেণী:ব্রিটিশ ইহুদি বিষয়শ্রেণী:ইহুদি বিজ্ঞানী বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:অতিপরিবাহিতা বিষয়শ্রেণী:ওয়েল্‌শীয় পদার্থবিজ্ঞানী বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:ব্রিটিশ নোবেল বিজয়ী বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:ফ্যারাডে পদক বিজয়ী বিষয়শ্রেণী:রয়েল সোসাইটির সভ্য
ফ্রেম|কার্বন পদচিহ্ন ব্যাখ্যা(ইংরেজি) কার্বন পদচিহ্ন বা কার্বন পদাংক () বলতে কোনও একক ব্যক্তি, কোনও ঘটনা, সংস্থা, সেবা, স্থান বা পণ্য উৎপাদনের কারণে সৃষ্ট মোট গ্রিনহাউস গ্যাস নিঃসরণকে বোঝায় এবং এটিকে সমতুল্য কার্বন-ডাই-অক্সাইড এককে প্রকাশ করা হয়। জীবাশ্ম জ্বালানির দহন, বৃক্ষাবৃত ভূমি পরিস্কারকরণ, এবং খাদ্য, শিল্পজাত পণ্য, উপাদান, কাঠ, সড়ক ও ভবন নির্মাণ, পরিবহন ও অন্যান্য সেবার সময়ে কার্বন-ডাই-অক্সাউড ও মিথেনের মতো কার্বনবাহী গ্যাসসহ অন্যান্য গ্রিনহাউস গ্যাস নিঃসরিত হয়।  বেশিরভাগ ক্ষেত্রে মোট কার্বন পদচিহ্ন সঠিক করে গণনা করা সম্ভব হয় না, কেননা এইসব গ্যাস উৎপাদনকারী প্রক্রিয়াসমূহের মধ্যকার জটিল আন্তঃক্রিয়াগুলি সম্পর্কে জ্ঞান ও উপাত্ত অপর্যাপ্ত। যেসব প্রাকৃতিক প্রক্রিয়াতে কার্বন ডাই-অক্সাইড মজুদ বা নিঃসরিত হয়, সেগুলির প্রভাবও ঠিকমত গণনা করা দুরূহ। এই কারণে রাইট, কেম্প ও উইলিয়ামস কার্বন পদচিহ্নের নিম্নোক্ত সংজ্ঞাটি প্রস্তাব করেন:  ২০১৪ সালে বৈশ্বিক পর্যায়ে জনপ্রতি বাৎসরিক কার্বন পদচিহ্ন ছিল প্রায় ৫ টন সমতুল্য কার্বন ডাই-অক্সাইড (CO2eq)।  খনিজ তেল ও গ্যাস কোম্পানি ব্রিটিশ পেট্রোলিয়াম প্রায় ২৫ কোটি মার্কিন ডলার অর্থব্যয়ে একটি বিপণন অভিযানের দ্বারা কার্বন পদচিহ্ন পরিভাষাটি জনপ্রিয় করে। এর উদ্দেশ্য ছিল জনগণের মনোযোগ জীবাশ্ম জ্বালানি কোম্পানির কর্মকাণ্ডের উপর থেকে সরিয়ে জলবায়ু পরিবর্তন সমস্যা সমাধানে ব্যক্তিগত দায়িত্বের উপর ফেলা।  তথ্যসূত্র  আরও দেখুন  বাস্তু পদচিহ্ন  বিষয়শ্রেণী:শক্তিশিল্পের পরিবেশগত প্রভাব বিষয়শ্রেণী:অর্থনৈতিক সূচক বিষয়শ্রেণী:পরিবেশগত সূচক বিষয়শ্রেণী:গ্রিনহাউস গ্যাস নিঃসরণ বিষয়শ্রেণী:পরিবেশ পরিভাষা
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত ত্রয়োবিংশ অনুষ্ঠান ছিল। এই অনুষ্ঠানটি ২০১০ সালের ১৫ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে; যা ২০০৭ সালের নো ওয়ে আউটের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে টিম ডাব্লিউডাব্লিউই এলিমিনেশন ট্যাগ টিম ম্যাচে দ্য নেক্সাসকে পরাজিত করেছে। অন্যান্য শীর্ষস্থানীয় ম্যাচে, কেইন ডাব্লিউডাব্লিউই ওয়ার্ল্ড হেভিয়েট চ্যাম্পিয়নশিপের জন্য আয়োজিত একক ম্যাচে রে মিস্টেরিওকে এবং ডাব্লিউডাব্লিউই চ্যাম্পিয়নশিপ ম্যাচে র‍্যান্ডি অরটন শেইমাসকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০১০ সালের এই অনুষ্ঠানটি সামারস্ল্যাম কালানুক্রমিকের ত্রয়োবিংশ অনুষ্ঠান ছিল, যা ১৫ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১০ সামারস্ল্যাম বিষয়শ্রেণী:আগস্ট ২০১০-এ মার্কিন যুক্তরাষ্ট্রে ঘটনা বিষয়শ্রেণী:২০১০-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:লস অ্যাঞ্জেলেসে পেশাদার কুস্তি
নুরসেল আয়দোগান (জন্ম: ১৭ই নভেম্বর ১৯৫৮, ইয়েনেশেহির, বুরসা, তুরস্ক) হলেন একজন তুর্কি রাজনীতিবিদ এবং দিয়ারবাকিরের প্রাক্তন সাংসদ।   প্রাথমিক জীবন এবং শিক্ষা  ১৯৮৩ সালে তিনি হাসেটিপ বিশ্ববিদ্যালয় থেকে খাদ্য প্রকৌশল বিভাগে স্নাতক হন। তারপর থেকে তিনি একজন খাদ্য প্রকৌশলী হিসাবে কাজ করেছেন।  তিনি মানবাধিকার গোষ্ঠী এবং রাজনীতিতে সক্রিয় হয়ে ওঠেন এবং ২০০৩ সালে তিনি ফেডারেশন অফ অ্যাসোসিয়েশন অফ ফ্যামিলি অব ডিটেনিস অ্যান্ড কনভিক্টস ফর কোঅপারেশন (টিইউএডি-ফেড) এর মুখপাত্র ছিলেন তিন বছর পর তিনি টিইউএডি-ফেড- এর চেয়ারম্যান হিসেবে নিযুক্ত হন।   রাজনৈতিক কর্মজীবন  নুরসেল আয়দোগান পিস অ্যান্ড ডেমোক্রেটিক পার্টির প্রতিষ্ঠাতা সদস্য ছিলেন। ২০১১ সালের জুনের সাধারণ নির্বাচনে, একজন স্বতন্ত্র প্রার্থী হিসাবে প্রতিদ্বন্দিতা করে, তিনি তুরস্কের গ্র্যান্ড ন্যাশনাল অ্যাসেম্বলিতে দিয়ায়ারবাকির সংসদ সদস্য হিসেবে নির্বাচিত হন। ২০১১ সালের অক্টোবরে, তাঁর বিরুদ্ধে, একটি সন্ত্রাসী সংগঠনের হয়ে প্রচার করার অভিযোগ আনা হয়। বাদী পক্ষের মুখ্য আইনজীবী তাঁর ৭২ বছরের কারাদণ্ড চেয়েছিলেন।২০১৫ জুনের নির্বাচনে এবং ২০১৫ নভেম্বরের নির্বাচনে তিনি দিয়াবাকির প্রদেশে এইচডিপির জন্য পুনরায় সংসদ সদস্য নির্বাচিত হন। ২০১৬ সালের ২০ মে তারিখে তাঁর অনাক্রম্যতা প্রত্যাহার করা হয় এবং ২০১৬ সালের ৪ঠা নভেম্বর তারিখে তাঁকে আটক করা হয়। তাঁর দলের মতে, তাঁর বিরুদ্ধে অভিযোগ ছিল "একটি অন্ত্যেষ্টিক্রিয়ায় যোগ দেওয়া, একটি প্রতিবাদ কর্মসূচিতে যোগদান করা, একটি ব্যানার নিয়ে দাঁড়ানো যেখানে প্রতিবাদ চলাকালীন লেখা ছিল "যথেষ্ট হয়েছে, আর মৃত্যু নয়, স্বাধীনতা আসুক", এবং সংবাদ সম্মেলনের সময় বক্তৃতা দেওয়া।" এই অপরাধগুলির জন্য ২০১৭ সালের ১৩ই জানুয়ারি তারিখে তাঁকে ৪ বছর ৮ মাস এবং ৭ দিনের কারাদণ্ড দেওয়া হয়েছিল। ২০১৭ সালের ২১শে এপ্রিল, তারিখে তাঁকে শর্তসাপেক্ষে বা প্রবেশনে মুক্তি দেওয়া হয় কিন্তু ২৮শে এপ্রিল আবার একটি নতুন গ্রেপ্তারি পরোয়ানা তাঁর নামে জারি করা হয়। ২০১৭ সালের মে মাসে তুরস্ক সংসদের রায় আয়দোগানের কাছ থেকে ছিনিয়ে নেওয়া হয়েছিল, এরপর তিনি তুরস্ক ছেড়ে ইউরোপে চলে যান। ২০২১ সালের ১৭ই মার্চ, তুরস্কে কোর্ট অব ক্যাসেশন বা আপিল সুপ্রিম কোর্টে রাষ্ট্রীয় মুখ্য আইনজীবী বেকির শাহিন সাংবিধানিক আদালতে একটি মামলা দায়ের করেন, তিনি আয়দোগান এবং অন্যান্য ৬৮৬ জন এইচডিপি রাজনীতিবিদদের তুরস্কের রাজনীতিতে অংশ নেওয়ার জন্য পাঁচ বছরের নিষেধাজ্ঞা দাবি করেন। একই সময়ে, শাহিন এইচডিপি বন্ধ করার জন্য বলেছিলেন, তাঁর যুক্তি ছিল এটি কুর্দিস্তান ওয়ার্কার্স পার্টি (পিকেকে) থেকে আলাদা নয়।  তথ্যসূত্র  বহিঃসংযোগ  Profile on website of Turkish parliament  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজনীতিতে তুর্কি নারী বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:তুর্কি কুর্দি রাজনীতিবিদ বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:২১শ শতাব্দীর তুর্কি নারী রাজনীতিবিদ
সাতবেড়িয়া রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের বনগাঁ – রানাঘাট লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার সাতবেড়িয়া স্টেশন রোডে অবস্থিত।   অবস্থান  সাতবেড়িয়া রেলওয়ে স্টেশন উত্তর চব্বিশ পরগণা জেলার সাতবেড়িয়া গ্রামে অবস্থিত। এর ভৌগোলিক  । এই স্টেশন থেকে  পরবর্তী স্টেশন হল - গোপালনগর রেলওয়ে স্টেশন এবং পূর্ববর্তী স্টেশন হল বনগাঁ রেলওয়ে স্টেশন   ইতিহাস  শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  রাণাঘাট বনগাঁ রেলপথ নির্মাণ করে।  রেলপথ  সাতবেড়িয়া রেলওয়ে স্টেশনটি রাণাঘাট বনগাঁ রেলপথের মধ্যে অবস্থিত। এই রেলপথটি একক রেললাইন বা  রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। সাতবেড়িয়া রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  সাতবেড়িয়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ সাতবেড়িয়া রেলওয়ে স্টেশনের রেলপথে বৈদ্যুতীক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  সাতবেড়িয়া রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
thumb|মুড়াপাড়া রাজবাড়ি, রুপগঞ্জ রূপগঞ্জ উপজেলা বাংলাদেশের ঢাকা বিভাগের নারায়ণগঞ্জ জেলার অন্তর্গত একটি উপজেলা।   অবস্থান ও আয়তন  রূপগঞ্জ উপজেলার অবস্থান । রাজধানী ঢাকার পূর্ব সীমানায় শীতলক্ষ্যার নদীর তীরে গড়ে উঠা জনপদ নারায়ণগঞ্জ জেলার রূপগঞ্জ উপজেলা। ভৌগোলিক ভাবে এ উপজেলার উত্তরে গাজীপুর জেলার কালীগঞ্জ উপজেলা ও নরসিংদী জেলার পলাশ উপজেলা, দক্ষিণে সোনারগাঁও উপজেলা, পূর্বে আড়াইহাজার উপজেলা ও নরসিংদী সদর উপজেলা, পশ্চিমে ঢাকার ডেমরা থানা, খিলগাঁও থানা, বাড্ডা থানা ও খিলক্ষেত থানা। আয়তন প্রায় ১৭৬ বর্গকিলোমিটার বা ৬৮.০২ বর্গমাইল।   ইতিহাস  রূপগঞ্জ নামের সঠিক ইতিহাস পাওয়া যায় না। অনুসন্ধানে ভিন্নি ভিন্ন মত পাওয়া গেছে। কথিত আছে রূপবাবু নামে এ এলাকায় একজন প্রভাবশালী তালুকদার ছিলেন যার নামানুসারে রূপগঞ্জের নামকরণ করা হয়েছে।   এলাকা সংক্রান্ত তথ্য    আয়তন ২৩৪.৭৬ বর্গ কিলোমিটার। ইউনিয়নের সংখ্যা  ০৭ টি পৌরসভার সংখ্যা  ০২টি গ্রামের সংখ্যা  ২২২টি মৌজার সংখ্যা  ১৪৫টি মোট ভূমির পরিমান  ২,৭৫,৩৩৩ একর ভোটার সংখ্যা  ২,৭৪,৭০৭ জন  পুরুষ-১,৩৮,২০৯জন  মহিলা-১,৩৬,৪৯৮ জন   প্রশাসনিক এলাকাসমূহ  ভোলাব ইউনিয়ন মুড়াপাড়া ইউনিয়ন ভুলতা ইউনিয়ন গোলাকান্দাইল ইউনিয়ন দাউদপুর ইউনিয়ন রূপগঞ্জ ইউনিয়ন কায়েতপাড়া ইউনিয়ন  কাঞ্চন পৌরসভা  তারাব পৌরসভা  উপজেলার দর্শনীয় স্থান রাসেল পার্ক রূপগঞ্জ জিন্দা পার্ক মুড়াপাড়া রাজবাড়ি চারিতালুক, পাল বাড়ী  সুবর্ণগ্রাম  পন্ড গার্ডেন কুদ্দুস পার্ক  লা-রিভারিয়া রিসোর্ট  শীতলক্ষ্যা ওয়াটারফ্রন্ট রিসোর্ট  Water Kingdom Park   জনসংখ্যা বিষয়ক তথ্য    জনসংখ্যা    ৪,০৩,৬২৯ জন পুরুষ    ২,১৫,০১৯ জন মহিলা   ১,৮৮,৬১০ জন খানার সংখ্যা    ৮১,৭৬৪ পরিবার প্রতি গড় লোকসংখ্যা   ৪.৯৪ জন জনসংখ্যার ঘনত্ব    ২,২৯১ জন পুরুষ ও নারীর অনুপাত   ১১৪:১০০ মোট ভোটার    ২,৭৪,৭০৭ জন পুরুষ ভোটার   ১,৩৮,২০৯জন মহিলা ভোটার    ১,৩৬,৪৯৮ জন  যোগাযোগ   পাকা রাস্তা  ১৩৮ কি.মি  আধা পাকা রাস্তা  ৪৪ কি.মি কাঁচা রাস্তা    ৪১৯ কি.মি নদী পথ    ৪৫ কি.মি  মোট রাস্তা সংখ্যা  ৩৫৯ টি মোট ব্রীজ ও কালর্ভাট   ১৪১টি  শিক্ষা   শিক্ষার হার  ৯৮%সরকারী প্রাথমিক বিদ্যালয়  ৮২টিমাধ্যমিক বিদ্যালয়  ২৭টিনিম্ন মাধ্যমিক বিদ্যালয়  ০২টিমহাবিদ্যালয়  ০৩টিদাখিল মাদ্রাসা  ০৮টিআলীম মাদ্রাসা  ০৪টিফাজিল মাদ্রাসা   ০৭টি এবতেদায়ী মাদ্রাসা   ২৮টি    আরও দেখুন   নারায়ণগঞ্জ জেলা  ঢাকা বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:রূপগঞ্জ উপজেলা বিষয়শ্রেণী:নারায়ণগঞ্জ জেলার উপজেলা
আব্দুর রহিম বাংলাদেশের ঢাকা জেলার রাজনীতিবিদ যিনি ঢাকা-৬ আসনের সংসদ সদস্য ছিলেন।   প্রাথমিক জীবন  আব্দুর রহিম ঢাকায় জন্মগ্রহণ করেন।   রাজনৈতিক জীবন  আব্দুর রহিম ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি
আমাইড় ইউনিয়ন বাংলাদেশের রাজশাহী বিভাগের নওগাঁ জেলার পত্নীতলা উপজেলার অন্তর্গত একটি ইউনিয়ন।   শিক্ষা  ইউনিয়নের সাক্ষরতার হার: ৪৫.৭০%  শিক্ষা প্রতিষ্ঠান  প্রাথমিক বিদ্যালয়:  শিমুলিয়া সরকারি প্রাথমিক বিদ্যালয়,  সুবলডাঙ্গা সরকারি প্রাথমিক বিদ্যালয়,  আমাইড় দিঘীপাড় সরকারি প্রাথমিক বিদ্যালয়,  আমাইড় খামার সরকারি প্রাথমিক বিদ্যালয়,  শহীদ সুরত আলী সরকারি প্রাথমিক বিদ্যালয়, ডাসনগর  হরিপুর সরকারি প্রাথমিক বিদ্যালয়,  বসকৈল সরকারি প্রাথমিক বিদ্যালয়,  অষ্টমাত্রাই সরকারি প্রাথমিক বিদ্যালয়,  উওর-আড়াইল সরকারি প্রাথমিক বিদ্যালয়,  দক্ষিণ-আড়াইল সরকারি প্রাথমিক বিদ্যালয়,  কাদিয়াল-নাওরাল সরকারি প্রাথমিক বিদ্যালয়,  বঙ্গবন্ধু সরকারি প্রাথমিক বিদ্যালয়,  মাধ্যমিক বিদ্যালয়:  শিমুলিয়া উচ্চ বিদ্যালয়,  কুন্দন দ্বি-মুখী উচ্চ বিদ্যালয়,  আমাইড় উচ্চ বিদ্যালয়,  কান্তা-কিসমত উচ্চ বিদ্যালয়,  মাদ্রাসা:  চক-নোটবাটি দাখিল মাদ্রাসা,  নান্দাশ বি-কে-আই দাখিল মাদ্রাসা,  কাদিয়াল দাখিল মাদ্রাসা,  ডাসনগর মলং শাহ্ দাখিল মাদ্রাসা,  হরিপুর দাখিল মাদ্রাসা।   দর্শনীয় স্থান   গুপির ঘোপ  সুবলডাংঙ্গা হাজী সাহেবের মাজার,  ত্রিমোহনী ছোট যমুনা নদী  ত্রিমোহনীর মেলা,  ডাসনগরের দীঘি ইত্যাদি।   আরও দেখুন   রাজশাহী বিভাগ  নওগাঁ জেলা   তথ্যসূত্র
বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড হলো আন্তর্জাতিক জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড-এ বাংলাদেশের পক্ষে প্রতিযোগী প্রেরণের জন্য আয়োজিত একটি প্রতিযোগিতা। এটি পরিচালনা করে বাংলাদেশ জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াড কমিটি।   ইতিহাস  বাংলাদেশ থেকে এই অলিম্পিয়াডে শীর্ষস্থান অর্জনের পর, ১৬তম আন্তর্জাতিক জ্যোতির্বিজ্ঞান ও জ্যোতিঃপদার্থবিজ্ঞান অলিম্পিয়াডে বাংলাদেশ দুটি রৌপ্যপদক ও একটি ব্রোঞ্জপদক অর্জন করে। রৌপ্যজয়ী দুজন হলো: ঢাকা রেসিডেন্সিয়াল মডেল কলেজের শিক্ষার্থী আদনান বিন আলমগীর এবং আদমজী ক্যান্টনমেন্ট পাবলিক স্কুলের শিক্ষার্থী রিতম সরকার অয়ন। অন্যদিকে রাজশাহী কলেজের শিক্ষার্থী মো. বায়োজিদ বোস্তামি অর্জন করে ব্রোঞ্জ পদক।   আরো দেখুন    আন্তর্জাতিক জ্যোতির্বিজ্ঞান অলিম্পিয়াড   তথ্যসূত্র   বিষয়শ্রেণী:জ্যোতির্বিজ্ঞানের পুরস্কার বিষয়শ্রেণী:বাংলাদেশের প্রতিযোগিতা
হায়রাটিক লিপি (ইংরেজি: Hieratic)হলো প্রাচীন মিশরের প্রচলিত লিপি হায়ারোগ্লিফিকের বিবর্তিত রূপ। "হায়রাটিক" নামটি গ্রিকদের দেয়া, যার অর্থ 'পৌরহিতিক' বা 'পুরোহিত সম্পর্কিত'। এই লিপিটি হায়ারোগ্লিফিক লিপির সরল সংকলন। হায়রাটিক লিপি উদ্ভবের সঙ্গে মিশরীয় সাহিত্যেরও সফল সূত্রপাত ঘটে।   ইতিহাস  খ্রিষ্টপূর্ব ২৭০০ অব্দের দিকে প্রাচীন রাজত্বকালের গোড়ার দিকে হায়রাটিক লিপির উদ্ভব। জানা যায়, প্রারম্ভিক রাজবংশীয় যুগের শেষদিকে মিশরীয়রা প্যাপিরাস প্রক্রিয়াকরণের মাধ্যমে তা লিখনপত্র হিসেবে ব্যবহারোপযোগী করে তোলে। আর এই প্যাপিরাসে লেখার সুবিধা থেকেই উদ্ভব হয় হায়রাটিক লিপি।   তথ্যসূত্র    বহিঃসংযোগ   Ancient Egyptian scripts - Hieratic  The Hieratic Script  বিষয়শ্রেণী:লিখন পদ্ধতি বিষয়শ্রেণী:লিপি বিষয়শ্রেণী:ভাষাবিজ্ঞান বিষয়শ্রেণী:আফ্রিকার লিখন পদ্ধতিসমূহ বিষয়শ্রেণী:মিশরীয় উদ্ভাবন বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত
রেডিং রেকর্ড সার্চলাইট  হল ক্যালিফোর্নিয়ার রেডিং এ পরিবেশিত একটি সংবাদপত্র। এর দৈনিক প্রচলন প্রায় ৩০,০০০ এবং একটি রেডিং নিউজ ওয়েবসাইট রেডিং ডট কম কে হোস্ট করে।   ইতিহাস  ১ অক্টোবর ১৯৩৩ সালে জন পি স্ক্রিপস নিউজপেপার গ্রুপ রেডিং রেকর্ডের  প্রথম সংস্করণ প্রকাশ করেছিল, যা একাধিক অধিগ্রহণের পরে রেডিং রেকর্ড সার্চলাইট  নামে এই অঞ্চলের প্রভাবশালী দৈনিক পত্রিকায় পরিণত হয়েছিল।   তথ্যসূত্র    বহিঃসংযোগ      বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:ক্যালিফোর্নিয়ার দৈনিক সংবাদপত্র বিষয়শ্রেণী:১৯৩৮-এ প্রতিষ্ঠিত সংবাদপত্র বিষয়শ্রেণী:গ্যানেট পাবলিকেশনস
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রংপুর জেলা-এ পুনর্নির্দেশ করা হল। স্বতন্ত্র নিবন্ধ হিসেবে যথেষ্ট গুরুত্ববাহী নয় --জয়ন্ত (আলাপ - অবদান) ১৬:৫১, ১৬ জুলাই ২০২১ (ইউটিসি) রংপুর অঞ্চলের খেলা   – (অপসারণের প্রস্তাবনা দেখুনলগ দেখুন) () WP:SELFCITING এবং স্বতন্ত্র নিবন্ধ হিসেবে যথেষ্ট গুরুত্ববাহী নয় কিংবা যথেষ্ট শনাক্তকারী উপাদান নেই। — Meghmollar2017 • আলাপ • ০৯:৩৫, ২৫ জুন ২০২১ (ইউটিসি)   বাংলাদেশের খেলা নামে যেমন নিবন্ধ থাকতে পারে তেমনি এ নামেও নিবন্ধ থাকতে পারে। Meghmollar2017, এটিকে অপসারণা প্রস্তাবনা না দিয়ে উন্নততর করলেই তা উইকিতে থাকার যোগ্যতা অর্জন করবে বলে আমার মনে হয়। প্রয়োজনে আমিই সে কাজ করতে পারি।—Wiki RuHan [ Talk ] ১১:৫৭, ২৫ জুন ২০২১ (ইউটিসি)   অবশ্যই। আপনি শুরু করতে পারেন। তবে, উপযুক্ত তথ্যসূত্রসহ যোগ করলেই ভালো হবে, যেটা বর্তমান নিবন্ধে নেই। শুভকামনা। — Meghmollar2017 • আলাপ • ১২:০৩, ২৫ জুন ২০২১ (ইউটিসি)  পুনশ্চঃ আপনার স্বাক্ষর ঠিক করুন, Ruhan।  — Meghmollar2017 • আলাপ • ১২:০৩, ২৫ জুন ২০২১ (ইউটিসি)  তথ্যসূত্রের অভাবে নিবন্ধ অপসারণ করা হয় না। বরঞ্চ তথ্যসূত্র প্রয়োজন ট্যাগ দেওয়া উচিত। শুধু আমি নয়, আপনাকেও নিবন্ধটি সংস্কারে আহ্বান জানাচ্ছি। আর আলোচনার সম্পূর্ণ সমাপ্তি চাচ্ছি।—Wiki RuHan [ Talk ] ১২:০৯, ২৫ জুন ২০২১ (ইউটিসি)   অপসারণ প্রস্তাবনার কারণ আমি উপরে স্পষ্ট করে লিখেছি। নির্দিষ্ট সময় পর আউটকাম দেখে আলোচনার সমাপ্তি ঘোষণা করা যাবে। শুভকামনা। — Meghmollar2017 • আলাপ • ১২:১৯, ২৫ জুন ২০২১ (ইউটিসি)  নিবন্ধের শিরোনাম হল রংপুর অঞ্চলের খেলা, কিন্তু নিবন্ধে শুরুতেই রংপুর জেলার নাম উল্লেখ করে লেখা হয়েছে। এখন প্রশ্ন হল- এখানে কি অঞ্চল আর জেলা শব্দ দুটি কি  সমার্থক হিসাবে ব্যবহার করা হয়েছে? আর যদি সমার্থ হিসাবেই ব্যবহার করা হয়, তাহলে নিবন্ধের  শিরোনাম রংপুর জেলার খেলা হওয়াই অধিক যুক্তিযুক্ত নয় কি? আর সর্বশেষ প্রশ্ন- নিবন্ধে উল্লেখিত খেলাসমূহ কি রংপুর জেলা বা অঞ্চলেই খেলা হয়, অর্থাৎ সেগুলি কি সেখানকার স্বতন্ত্র খেলা?  সব শেষে, যদি জেলা ভিত্তিক নিবন্ধ লেখা হয়, তা হলে তো অন্য সকল জেলার খেলা নিয়েও নিবন্ধ লেখা শুরু হবে। -- খাঁ শুভেন্দু (আলাপ) ০৮:১৭, ২৬ জুন ২০২১ (ইউটিসি)  নাম চেঞ্জ করায় আর আপনি পুরোনো নামে পিংভকরায় নোটিফিকেশন পাইনি। যাই হোক আপনি নিবন্ধের বর্তমান অবস্থা দেখলে হয়তো বুঝে যাবেন বর্তমান নামে খেলা নেই। বর্তমান নিবন্ধটির অবস্থা বিবেচনার পর অনুভূতি জানতে আগ্রহী।—Wiki RuHan [ Talk ] ২০:৪০, ২৬ জুন ২০২১ (ইউটিসি) রংপুর জেলার লোকসংস্কৃতি নামে নামান্তর করা উচিত হয়েছে কিনা নিশ্চিত নই। লোকসংস্কৃতি বলতে জনগোষ্টীর ধর্মীয় ও সামাজিক বিশ্বাস, আচার-আচরণ ও অনুষ্ঠান, জীবন-যাপন প্রণালী, শিল্প ও বিনোদন ইত্যাদি বুঝায়, অন্যদিকে নিবন্ধের পুরো বিষয়বস্তু খেলাধুলা সম্পর্কিত।  তবে লোকসংস্কৃতি হোক আর খেলাধুলা হোক, এই জাতীয় নিবন্ধ রাখা যেতে পারে। আমি আরও তথ্যসূত্র যোগের প্রতি গুরুত্ব দিব। -- আফতাবুজ্জামান (আলাপ) ২২:০৩, ৪ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মোহাম্মদ মতিয়ার রহমান চৌধুরী বাংলাদেশ জাতীয়তাবাদী দলের রাজনীতিবিদ যিনি তৎকালীন রংপুর-১২ আসনের সংসদ সদস্য ছিলেন।   রাজনৈতিক জীবন  মোহাম্মদ মতিয়ার রহমান চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-১২ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
বীভার হ্রদ বা জলা ভুমিতে বসবাসকারী জীব। এই জীব নিশাচর এই জীব স্তন্যপায়ী। এই জীব কাঠ জোগাড় করে ঘর তৈরি করে তাতে বাস করে। এই জীব বুদ্ধিমান হয়। এটি খুব সহজেই গাছ কাাটতে পারে । এটি কানাডার জাতীয় প্রাণী। চিত্রশালা   বহিঃসংযোগ   Beaver Facts & Pictures  Beavers: Wetlands & Wildlife website  The Romance of the Beaver  - history of the beaver in the western hemisphere by A. Radclyffe Dugmore.  Aigas Field Centre Beaver Project - history of a pair of European beavers released into a large enclosure in the Highlands of Scotland.  Beaver Tracks: How to identify beaver tracks in the wild  বিষয়শ্রেণী:স্তন্যপায়ী প্রাণী বিষয়শ্রেণী:উত্তর আমেরিকার প্রাণিকুল বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
... ব্রিটিশ রাজ উৎখাতের পরিকল্পনা সম্বলিত একটি রেশম কাপড়ের উপর লেখা চিঠি হতে রেশমি রুমাল আন্দোলনের নামকরণ করা হয়েছিল?  ...মুফতি ফয়জুল ওয়াহেদ কারাবন্দী থাকাবস্থায় গুজরি ভাষায় কুরআনের প্রথম অনুবাদ ও তাফসীর রচনা করেছিলেন?  ... ২০০৮ সালে হাবিবুর রহমান খায়রাবাদীর স্বাক্ষরে দারুল উলুম দেওবন্দ হতে সর্বপ্রথম সন্ত্রাসবাদ বিরোধী ফতোয়া দেয়া হয়েছিল?  ... ২০১৬ সালে লক্ষাধিক আলেমের সম্মতিতে ফরীদ উদ্দিন মাসঊদ সন্ত্রাসবাদবিরোধী ফতোয়ায়‘‘ জঙ্গিদের জানাজা পড়াও হারাম’’ ঘোষণা দিয়েছিলেন?  ... ভারতীয় মুসলমানদের সর্ববৃহৎ সংগঠন জমিয়ত উলামায়ে হিন্দ ২০০৮ সালের মার্চ মাসে আরশাদ মাদানি ও তার ভাতিজা মাহমুদ মাদানির মতবিরোধের কারণে দুই ভাগে বিভক্ত হয়ে যায়? বিষয়শ্রেণী:দেওবন্দি প্রবেশদ্বার
ব্যবহার  থাই শব্দ এবং বাক্যাংশের প্রতিলিপি রোমানাইজেশনের রয়্যাল থাই জেনারেল সিস্টেম প্রদান করতে এই টেমপ্লেটটি ব্যবহার করুন।  {{RTGS|transcribed text}}  The parameter  may be specified to disable the link.  The parameter  or  may be used to specify whether the text should be italicized. Defaults to , which follows input formatting.  To specify text as being an RTGS transcription without displaying "RTGS", use {{transl}} directly, as such:  {{transl|th|RTGS|transcribed text}}
মেজর জেনারেল হল একটি সামরিক পদ যা অনেক দেশে ব্যবহৃত হয়। MILITÄRISCHES STUDIENGLOSAR ENGLISCH Teil I, L – Z, Bundessprachenamt (Stand Januar 2001), page 742, definition: major general [MG]. এটি সার্জেন্ট মেজর জেনারেল এর পুরানো পদ থেকে প্রাপ্ত হয়। শিরোনামে "সার্জেন্ট" এর অন্তর্ধান দৃশ্যত বিভ্রান্তিকর ব্যাখ্যা দেয়, যার মাধ্যমে একজন লেফটেন্যান্ট জেনারেল একজন প্রধান জেনারেলকে অতিক্রম করে এবং একজন প্রধান একজন লেফটেন্যান্টকে অতিক্রম করে।  কমনওয়েলথ এবং মার্কিন যুক্তরাষ্ট্রের ডিভিশন (সামরিক) অধিনায়কের পদবী মেজর জেনারেল।  কমনওয়েলথের মধ্যে, নৌবাহিনীর প্রধান জেনারেল, রিয়ার অ্যাডমিরাল এর সমতুল্য এবং একটি পৃথক র‍্যাঙ্ক কাঠামোর সাথে বিমান বাহিনীর প্রধান এর সমান এয়ার ভাইস মার্শাল এর সমতুল্য।  পূর্ব ইউরোপ সহ বেশ কিছু দেশে মেজর জেনারেল, জেনারেল অফিসার থেকে সর্বাধিক সর্বনিম্ন, কোন ব্রিগেডিয়ার-গ্রেড পদ ছাড়াই সর্বনিম্ন।  দেশ  পরিচয়চিহ্ন  সশস্ত্র  বিমান বাহিনী  নৌবাহিনী  আরও দেখুন   Comparative military ranks  Military unit   পাদটিকা   তথ্যসূত্র  বিষয়শ্রেণী:সামরিক পদমর্যাদা বিষয়শ্রেণী:বাংলাদেশের সামরিক পদমর্যাদা বিষয়শ্রেণী:পাকিস্তানের সামরিক পদমর্যাদা বিষয়শ্রেণী:মেজর জেনারেল